7871 


02005270905010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 527 


9 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός εβδομαδιαίου ωρολογίου προγράμματος 
του εργαστηρίου ειδικής επαγγελματικής εκπαίδευ¬ 
σης και κατάρτισης Καλλιθέας. 1 

Κανονισμός λειτουργίας του εργαστηρίου ειδικής επαγ¬ 
γελματικής εκπαίδευσης και κατάρτισης Καλλιθέας.. 2 

Τροποποίηση της αρ. 394976/17.10.2000 Κ.Υ.Α. περί υλο¬ 
ποίησης του Προγράμματος βελτίωσης της παραγω¬ 
γής και εμπορίας του μελιού έτους 2001 (Β 

1328/2000). 3 

Σύσταση Εργαστηρίου Βιοτεχνολογίας στο Ινστιτούτο 

Τεχνολογίας Γ εωργικών Προϊόντων. 4 

Τροποποίηση της 267359/8.5.98 Απόφαση Υπ. Γεωργίας 
περί «χονδρικής πώλησης αλιευμάτων στην ιχθυόσκα- 

λατου Νομού. 5 

Εξαίρεση υποχρεωτικής προσκόμισης για χονδρική πώ¬ 
ληση στις Ιχθυόσκαλες. 6 

Έγκριση Οργανισμού Εσωτερικής Υπηρεσίας του Παιδι¬ 
κού Σταθμού Χρυσοχωρίου Δήμου Χρυσούπολης Ν. 

Καβάλας. 7 

Σύσταση Νομικού Προσώπου με την επωνυμία «ΠΑΙΔΙ¬ 
ΚΟΣ ΣΤΑΘΜΟΣ ΔΗΜΟΥ ΑΓΙΟΥ ΚΗΡΥΚΟΥ». 8 

Προσαρμογή συστατική Πράξης του Κρατικού Παιδικού 
Σταθμού Αγριός στις διατάξεις του άρθρου 203 του 

Π.Δ./τος 410/1995. 9 

Ρύθμιση κυνηγίου στην περιοχή Πεσσάδας - Καραβάδου, 
Περιφέρειας Δήμου Λειβαθούς. 10 


ΑΠΟΦΑΣΕΙ Σ 

Αριθ. Γ6/408 (1) 

Καθορισμός εβδομαδιαίου ωρολογίου προγράμματος του 
εργαστηρίου ειδικής επαγγελματικής εκπαίδευσης και 
κατάρτισης Καλλιθέας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2817/2000 (ΦΕΚ78Τ. Α'/14.3.2000) 
«εκπαίδευση των ατόμων με ειδικές εκπαιδευτικές ανάγκες 
και άλλες διατάξεις». 

2. Την πράξη 7/15.11.2000 του Παιδαγωγικού Ινστιτούτου, 
όπου γνωμοδοτεί στο θέμα: «Σχέδιο εβδομαδιαίου ωρολογί¬ 
ου προγράμματος του Εργαστηρίου Ειδ. Εκπ/κής Κατάρτι¬ 
σης Καλλιθέας». 

3. Την ανάγκη καθορισμού ωρολογίου προγράμματος για 
τη λειτουργία του Εργαστηρίου ειδικής επαγγελματικής εκ¬ 
παίδευσης και κατάρτισης Καλλιθέας. 

4. Τηναρ. ΣΤ/5/25/2000 κοινή απόφαση του Πρωθυπουργού 
και του Υπουργού Εθνικής Παιδείας και Θρησκευμάτων, για 
την ανάθεση αρμοδιοτήτων (ΦΕΚ 582/Β/2000). 

5. Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού, αποφασί¬ 
ζουμε: 

Καθορίζουμε το εβδομαδιαίο ωρολόγιο πρόγραμμα του 
εργαστηρίου ειδικής επαγγελματικής εκπαίδευσης και κα¬ 
τάρτισης Καλλιθέας το οποίο θα ισχύει από το σχολικό έτος 
2001-2002 ως ακολούθως: 


Πίνακας: «Εβδομαδιαίο ωρολόγιο πρόγραμμα του εργαστηρίου ειδικής επαγγελματικής εκπαίδευσης και κατάρτισης Ε. Ε. 
Ε. Ε. Κ. Καλλιθέας». 


ΤΑΞ 

ΕΙΣ ΕΡΓΑΣΤΗΡΙΑ 

Παρατηρήσεις: Τα μαθήματα Γλώσσα και Μαθηματικά 
πρασαρμόζανται βαθμιαία στις απαιτήσεις ταυ επαγγέλμα- 
τος και στη διερεύνηση της αγοράς εργασίας: Αιτήσεις, βιο- 
γραφικά, αγγελίες, συνεντεύξεις, τήρηση ημερολογίσυ, 
ωραρίου, χρήση τηλεφωνικού καταλόγου, επικοινωνία με 
Η/Υ., εξόφληση λογαριασμών, κρατήσεις και εισφορές, ημε¬ 
ρήσιος και μηνιαίος προϋπολογισμός, αυτόνομη διαβίωση. 

2) Το μάθημα της κοινωνικής και επαγγελματικής αγωγής 
διδάσκεται από τους εκπαιδευτικούς σε συνεργασία με τους 
τεχνολόγους ως ακολούθως. Στις τάξεις Α' και Β' δίδεται ιδι¬ 
αίτερη έμφαση στην ανάπτυξη κοινωνικών δεξιοτήτων στα 
πλαίσια των ομάδων εργασίας. Οι μαθητές εμπεδώνουν τις 
κοινωνικές καιτις προεπαγγελματικές δεξιότητες που αναφέ- 
ρονται στο Π .Δ.301 /96. Στις τάξεις Γ και Δ' οι μαθητές ασκού¬ 
νται στην κατάκτηση των επαγγελματικών δεξιοτήτων: Αυ¬ 
στηρή τήρηση των κανόνων ασφάλειας, εγρήγορση στην τή¬ 
ρηση εντολών, αποδοχή της καθοδήγησης, γνώση των ορίων 
ανάπτυξης πρωτοβουλιών. Στην τελευταία τάξη γίνεται προ¬ 
σομοίωση του φυσικού χώρου εργασίας με προβολές βίντεο 
και απευθείας βίωση των χώρων εργασίας με προγραμματι¬ 
σμένες επισκέψεις. Ο Δ/ντήςτου εργαστηρίου προβάλλει το 
έργο και τα προσόντα των μαθητών και προωθεί στο μέτρο 
του δυνατού την επαγγελματική τους αποκατάσταση. Στο μά¬ 
θημα της κοινωνικής και επαγγελματικής αγωγής εντάσσο¬ 
νται η αγωγής υγείας και η κυκλοφοριακή αγωγή. 

3) Τα υπάρχοντα εργαστήρια: Υδραυλικό, ραπτικής, κερα¬ 
μικό, ξυλουργικό, κηπουρικό θεωρούνται επαρκή στην πα¬ 
ρούσα φάση. Στο άμεσο μέλλον απαιτείται μια έρευνα στην 
αγορά εργασίας για να εντοπισθούν νέες ειδικεύσεις όπως 
π.χ. αρτοποιίας, ζαχαροπλαστικής, κομμωτικής τέχνης και ει¬ 
δικεύσεις στην παροχή υπηρεσιών. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Αθήνα, 18 Απριλίου 2001 

Ο ΥΦΥΠΟΥΡΓΟΣ 

ΦΙΛ. ΠΕΤΣΑΛΝΙΚΟΣ 

-*- 

Αριθ. Γ6/409 (2) 

Κανονισμός λειτουργίας του εργαστηρίου ειδικής επαγγελ¬ 
ματικής εκπαίδευσης και κατάρτισης Καλλιθέας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2817/2000 (ΦΕΚ78Τ. Α'/14.3.2000) 
«εκπαίδευση των ατόμων με ειδικές εκπαιδευτικές ανάγκες 
και άλλες διατάξεις». 

2. Την πράξη του Παιδαγωγικού Ινστιτούτου, όπου γνωμο- 
δοτείστο θέμα: 7/15.11.2000του Παιδαγωγικού Ινστιτούτου, 
όπου γνωμοδοτεί στο θέμα: «Σχέδιο εβδομαδιαίου ωρολογί¬ 
ου προγράμματος του Εργαστηρίου Ειδ. Επαγγελματικής 
Εκπ/σης Κατάρτισης Καλλιθέας». 

3. Την αρ. ΣΤ/5/25/2000 κοινή απόφαση του Πρωθυπουρ¬ 
γού και του Υπουργού Εθνικής Παιδείας και Θρησκευμάτων, 
για την ανάθεση αρμοδιοτήτων (ΦΕΚ 582/Β/2000). 

4. Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού, αποφασί¬ 
ζουμε: 

Καθορίζουμε τον κανονισμό λειτουργίας του εργαστηρίου 
ειδικής επαγγελματικής εκπαίδευσης και κατάρτισης Καλλιθέ¬ 
ας και ισχύει από το σχολικό έτος 2001 -2002 ως ακολούθως: 

1) Στο εργαστήριο Ειδικής Επαγγελματικής Εκπαίδευσης και 
Κατάρτισης (Ε.Ε.Ε.Ε.Κ) εφαρμόζονται εξατομικευμένα και μι- 
κροομαδικά προγράμματα, με ετήσιους και μηνιαίους στόχους, 
τηρούνται οι συστηματικές ημερήσιες καταγραφές και γίνεται 
ανά μήνα ενημέρωση του ατομικού φακέλου του μαθητή. 


2) Το ειδικό εκπαιδευτικό προσωπικό εντάσσεται στο 
εβδομαδιαίο εκπαιδευτικό και υποστηρικτικό πρόγραμμα, 
με την παρουσία τους μέσα στα εργαστήρια όταν παρίστα- 
ται ανάγκη και με εξατομικευμένη ή μικροομαδική υποστή¬ 
ριξη στα γραφεία τους. Το εβδομαδιαίο ωρολόγιο πρό¬ 
γραμμα του Ε.Ε.Π. συντάσσεται σε συνεργασία με το Δ/ντή 
του εργαστηρίου και αναπροσαρμόζεται ανάλογα με τις 
εκάστοτε προκύπτουσες ανάγκες. Το Ε.Ε.Π. συνεργάζεται 
επίσης με το λοιπό εκπαιδευτικό προσωπικό για την τήρηση 
των ατομικών φακέλων των μαθητών, καταθέτοντας τις πα¬ 
ρατηρήσεις, τις υποδείξεις και τις προτάσεις τους για την 
πρόοδο τους. 

3) Η αναλογία μαθητών και ειδικού εκπαιδευτικού προσω¬ 
πικού ορίζεται 1:80. Οι ειδικότητες Ψυχολόγος, κοινωνική 
λειτουργός, επιμελήτρια υγείας θεωρούνται απαραίτητες 
καθώς και η προσθήκη άλλων ειδικοτήτων: εργοθεραπευτής, 
σύμβουλος επαγγελματικού προσανατολισμού, λογοθερα- 
πευτής. 

4) Η ασφαλής λειτουργία των εργαστηρίων προϋποθέτει 
την αναλογία 1:8 εκπαιδευόμενους όπου αυτό κρίνεται απα¬ 
ραίτητο παρέχεται υποστήριξη με βοηθό εργαστηρίου. Στα 
εργαστήρια γίνεται συστηματική καταγραφή της προόδου 
και της συμπεριφοράς του μαθητή στο χώρο εργασίας. 
Εκτός από τα εξατομικευμένα εργαστηριακά προγράμματα, 
οι μαθητές εθίζονται στην ομαδική εργασία και σε εναλλασ¬ 
σόμενους ρόλους τεχνίτη και βοηθού τεχνίτη. Στο τελευταίο 
έτος γίνονται προγραμματισμένες επισκέψεις σε εργαστή¬ 
ρια και πραγματικούς χώρους εργασίας. 

5) Το εβδομαδιαίο εργαστηριακό πρόγραμμα συντάσσεται 
από το Δ/ντή του εργαστηρίου ειδικής επαγγελματικής κα¬ 
τάρτισης σε συνεργασία με τους τεχνολόγους εκπαιδευτι¬ 
κούς. Στη σύνταξη του εργαστηριακού προγράμματος κατα¬ 
βάλλεται προσπάθεια να γίνει ισόρροπη κατανομή της απα¬ 
σχόλησης των μαθητών σε συναφή εργαστήρια για να 
διευρυνθούν οι εμπειρίες των μαθητών και να εντοπισθούντα 
ενδιαφέροντα τους. Στις τρεις πρώτες τάξεις επιτρέπεται η 
αλλαγή του κύριου εργαστηρίου αν διαπιστωθεί η συναφής 
επάρκεια και το ενδιαφέρον του μαθητή. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Αθήνα, 18 Απριλίου 2001 

Ο ΥΦΥΠΟΥΡΓΟΣ 

ΦΙΛ. ΠΕΤΣΑΛΝΙΚΟΣ 
-♦- 

Αριθ. 359078 (3) 

Τροποποίηση της αρ. 394976/17.10.2000 Κ.Υ.Α. περί υλοποί¬ 
ησης του Προγράμματος βελτίωσης της παραγωγής και 
εμπορίας του μελιού έτους 2001 (Β 1328/2000). 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 33 του Ν.2538/1997 «περί τροποποίησης 
της κείμενης νομοθεσίας για τα γεωργικά και κτηνιατρικά 
φάρμακα, ρύθμιση χρεών συνεταιριστικών οργανώσεων και 
άλλες διατάξεις» (Α/242) σε συνδυασμό με το άρθρο 22 παρ. 
3του Ν.992/1979 (Α/280). 

β) Του Ν. 1558/1985 «Κυβέρνηση και Κυβερνητικά όργανα» 
(Α/137) και ειδικότερα του άρθρου 29Α, όπως αυτό προστέ¬ 
θηκε με το άρθρο 27 του Ν.2081/1992 (Α/154) «Ρύθμιση του 
θεσμού των επιμελητηρίων», τροποποίηση διατάξεων του 
Ν.1712/1987 «για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις» και τροποποιήθηκε με το άρθρο 
1, Παρ. 2 α,του Ν. 2469/1997 «Περιορισμός και βελτίωση της 

αποτελεσματικότητας των κρατικών δαπανών και άλλες» 
(Α/98). 

γ) Του άρθρου 26του Ν. 992/1979 «Περί οργανώσεωςτων 
διοικητικών υπηρεσιών δια την εφαρμογή της Συνθήκες Προ- 
σχωρήσεως της Ελλάδος εις τας Ευρωπαϊκός Κοινότητας 
και ρυθμίσεως συναφών θεσμικών και οργανωτικών θεμά¬ 
των» (Α/280). 

δ) Του Καν. (Ε.Κ.) 1221/1997 του Συμβουλίου «περί των γε¬ 
νικών κανόνων εφαρμογής για ενέργειες βελτίωσης της πα¬ 
ραγωγής και της εμπορίας του μελιού» (Ι_ 173) όπως τροπο¬ 
ποιήθηκε με τον Καν. (ΕΚ) 2070/98 του Συμβουλίου (1265). 

ε) Του Καν. (Ε.Κ.) 2300/1997της Επιτροπής «περί λεπτομε¬ 
ρειών εφαρμογής του Καν. (Ε.Κ.) 1221/1997....» (1319) όπως 
τροποποιήθηκε με τον Καν. (Ε.Κ.) 758/98 «για τροποποίηση 
του Καν. (Ε.Κ) 2300/1997...», (1105), 1472/ 98 (17194) και 
2633/98 (1333) τηςΕ.Ε. 

στ) Του Καν. (ΕΟΚ) 729/1997 και του Καν. 1258/99 «Περί 
χρηματοδοτήσεωςτης Κοινής Γεωργικής Πολιτικής» (194). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2001, που υποβλήθηκε από τη 
χώρα μας στην Ε.Ε. για έγκριση καιτην αριθ. Ε(2000) 2019τε- 
λικό/19.7.2000 απόφαση της Ευρωπαϊκής Επιτροπής, με την 
οποία εγκρίθηκετο παραπάνω πρόγραμμα. 

3. Την αρ. 1039386/441/Α0006/21.4.2000 απόφαση του 
Πρωθυπουργού και Υπ. Οικονομικών με θέμα «Ανάθεση αρ¬ 
μοδιοτήτων του Υπουργού Οικονομικών στους Υφυπουρ¬ 
γούς Οικονομικών». 

4 Το γεγονός ότι από την παρούσα τροποποίηση δεν προ- 
καλείται μεταβολή της δαπάνης σε βάρος του Κρατικού Προ¬ 
ϋπολογισμού ύψους 700.000.000 δρχ. που είναι εγγεγραμ¬ 
μένη στον Κ.Α.Ε. 5423 «Δαπάνες Ε.Γ.Τ.Π.Ε. - Εγγυήσεις»του 
Υπουργείου Γεωργίας. 

5. Το Π.Δ. 385/1994 (ΦΕΚ 216) περί συμπληρώσεως και 
τροποποιήσεως των διατάξεων του Π.Δ. 402/1988 «Οργανι¬ 
σμός Υπουργείου Γεωργίας» (Α/187) 

6. Τον Καν. (ΕΚ) 1663/95 της Επιτροπής για τη θέσπιση λε¬ 
πτομερειών εφαρμογής του κανονισμού (ΕΟΚ) 729/70 του 
Συμβουλίου όσον αφορά τη διαδικασία για την εκκαθάριση 
των λογαριασμών του ΕΓΤΠΕ. 

7. Την αρ. 394976 /17.10.2000 Κ.Υ.Α., αποφασίζουμε: 

Τροποποιούμε την αρ. 394976 /17.10.2000 Κ.Υ.Α., αντικα¬ 
θιστώντας την Παράγραφο «ΕΝΕΡΓΕΙΑ V: ΕΡΕΥΝΑ ΓΙΑ ΤΗΝ 
ΠΟΙΟΤΗΤΑ ΤΟΥ ΜΕΛΙΟΥ» ως εξής: 

« ΕΝΕΡΓΕΙΑ V: ΕΡΕΥΝΑ ΓΙΑ ΤΗΝ ΠΟΙΟΤΗΤΑ ΤΟΥ ΜΕΛΙΟΥ» 

Εγκρίνεται συνολική δαπάνη 150 εκατ. δρχ ή 446,162 ΕΥ¬ 
ΡΩ, για επιχορήγηση του 100% των δαπανών ερευνητικών 
προγραμμάτων που αφορούν: 

- Μελέτη των διαφόρων τύπων - κατηγοριών ελληνικού με¬ 
λιού. 

- Μελέτη τύπων κυψελών 

- Έρευνα για την κρυστάλλωση του μελιού 

- Μελέτη των παραγόντων που επηρεάζουν την μελιττωμα- 
τέκκριση του πεύκου και του έλατου 

- Μελέτη της συμπεριφοράς του κοκκοειδούς ΜεΐΌάεΙίηε 
ΗθΙΙθπίοα στο έλατο. 

Δικαιούχοι: Πανεπιστήμια, Ερευνητικά Ιδρύματα και Εργα¬ 
στήρια του Υπ. Γεωργίας» 

Η παρούσα έχει αναδρομική ισχύ από 1.9.2000 

Κατά τα λοιπά ισχύει η αρ. 394976/17.12.2000 Κ.Υ.Α. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Αθήνα, 20 Απριλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. 348595 (4) 

Σύσταση Εργαστηρίου Βιοτεχνολογίας στο Ινστιτούτο Τε¬ 
χνολογίας Γεωργικών Προϊόντων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις άρθρου 29Α Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/85) που προστέθηκε με 
το άρθρο 27 Ν.2081/92 (ΦΕΚ 154/Α/92) και αντικαταστάθηκε 
μετηνπαραγρ. 2α άρθρου 1 Ν.2469/97 (ΦΕΚ38/Α/97). 

2. Της παραγράφου 1 εδ. α άρθρου 8 και άρθρου 15 
Ν. 1845/89 (ΦΕΚ 102/Α/89). 

3. Τις διατάξεις Π.Δ/τος 915/81 (ΦΕΚ232/Α). 

4. Την αριθμ. 288611/30.8.90 απόφαση Υπουργών Προε¬ 
δρίας της Κυβέρνησης και Γεωργίας «(μεταφορά Ιδρυμάτων 
Υπουργείου Γεωργίας στο Εθνικό « Ίδρυμα Αγροτικής Έρευ¬ 
νας (ΕΘΙΑΓΕ)» (ΦΕΚ 530/Β/90). 

5. Την αριθμ. ΔΙΔΚ (ΦΙ/2/11187/12.5.2000 (ΦΕΚ 630/Β/00) 
απόφαση Πρωθυπουργού και Υπουργού Εσωτερικών Δημό¬ 
σιας Διοίκησης και Αποκέντρωσης «περί ανάθεσης αρμοδιο¬ 
τήτων στους Υφυπουργούς Εσωτερικών Δημόσιας Διοίκη¬ 
σης και Αποκέντρωσης». 

6. Το γεγονός ότι κρίνεται απολύτως αναγκαία η σύσταση 
και λειτουργία Εργαστηρίου Βιοτεχνολογίας στο Ινστιτούτο 
Τεχνολογίας Γεωργικών Προϊόντων του Εθνικού Ιδρύματος 
Αγροτικής Έρευνας (ΕΘΙΑΓΕ-Ν ΠΙΔ), για το λόγο ότι υπάρχει, 
έντονο πρόβλημα με τις αναλύσεις των σπόρων σποράς βάμ- 
βακος και αραβοσίτου, ως προς την γενετική τροποποίησή 
τους (απόφ. Δ.Σ. του ΕΘΙΑΓΕ αρ. 9η/19.10.2000). 

7. Το ότι από τις διατάξεις αυτής της απόφασης δεν προ- 
καλείται δαπάνη σε βάρος του Προϋπολογισμού του Νομι¬ 
κού Προσώπου του ΕΘΙΑΓΕ ή του Κρατικού Προϋπολογι¬ 
σμού, αποφασίζουμε: 

1. Εγκρίνουμε την σύσταση Εργαστηρίου Βιοτεχνολογίας 
στο Ινστιτούτο Τεχνολογίας Γεωργικών Προϊόντων σε επίπε¬ 
δο τμήματος, με αντικείμενο τις αναλύσεις σπόρων σποράς 
ως προς την γενετική τροποποίηση αυτών. 

2. Του Εργαστηρίου Βιοτεχνολογίας προΐσταται υπάλλη¬ 
λος κατηγορίας ΠΕ κλάδου Ερευνητών ή κλάδου Ειδικών 
Επιστημόνων Εφαρμογών ή κλάδου ΠΕΙ Ειδικών Τεχνικών 
Επιστημόνων. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Λ.ΤΖΑΝΗΣ Γ. ΑΝΩΜΕΡΙΤΗΣ 

-♦- 

Αριθ. 275214 (5) 

Τροποποίηση της 267359/8.5.98 Απόφαση Υπ. Γεωργίας πε¬ 
ρί «χονδρικής πώλησης αλιευμάτων στην ιχθυόσκαλα του 
Νομού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Ν. 1558/85 (ΦΕΚ 137-Α') «Κυβέρνηση και Κυβερνητι¬ 
κά Όργανα» όπως συμπληρώθηκε με το Ν.2081/92 (ΦΕΚ 154- 
Α), 

2. Το Π.Δ. 402/88 «Οργανισμός Υπουργείου Γεωργίας», 
όπως τροποποιήθηκε και ισχύει, 

3. Το άρθρο 14 του Καν. (ΕΟΚ) 2847/93 του Συμβουλίου για 
τη θέσπιση συστήματος ελέγχου της Κοινής Αλιευτικής Πο¬ 
λιτικής, 

4. Το άρθρο 50, παράγ. 2 και 6 του Ν. 2538/97 (ΦΕΚ242-Α) 
το οποίο αναφέρεται στην υποχρεωτική προσκόμιση αλιευ¬ 
μάτων στις Ιχθυόσκαλες ή ιχθυαγορές της Χώρας καθώς και 
τον καθορισμό ειδικού τέλους που καταβάλλεται από τους 
συναλλασσόμενους και λοιπούς υπόχρεους καθώς και οι 
υποχρεώσεις κατηγορίας επιτηδευματιών, 

5. Το Π.Δ. 412/94 «περί υγειονομικών όρων που διέπουντην 
παραγωγή και τη διάθεση στην αγορά αλιευτικών εν γένει 
προϊόντων»(ΦΕΚ 232/Α), 

6. Την αριθμ. 267359/8.5.98 Απόφαση Υπ. Γεωργίας περί 
«χονδρικής πώλησης αλιευμάτων στην ιχθυόσκαλα του Νο¬ 
μού», 

7. Το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 

8. Την αναγκαιότητα ρύθμισης της χονδρικής πώλησης αλι¬ 
ευμάτων σταπλαίσιατης ανάπτυξης υγιούς και ορθολογικώς 
λειτουργόντος ιχθυεμπορίου και της διασφάλισης του ελέγ¬ 
χου της υγιεινής κατάστασης αυτών, αποφασίζουμε: 

Η παραγρ. 3 της αριθμ. 267359/8.5.98 Απόφασης Υπ. Γε¬ 
ωργίας περί «χονδρικής πώλησης αλιευμάτων στην Ιχθυό¬ 
σκαλα του Νομού» αντικαθίσταται ως εξής: 

«3. Νωπά αλιεύματα που προέρχονται από υδατοκαλλιέρ¬ 
γειες και διακινούνται μέσω εγκεκριμένων εγκαταστάσεων 
κατά την έννοια του άρθρου 5 (Μέρος Α', Κεφ. II) και του άρ¬ 
θρου 16 (Μέρος Β'Κεφ. Ι)του Π.Δ. 412/94 «περί υγειονομικών 
όρων που διέπουν την παραγωγή και την διάθεση στην αγο¬ 
ρά αλιευτικών εν γένει προϊόντων» (ΦΕΚ 232/Α) εξαιρούνται 
των υποχρεώσεωντης παραγράφου 1. Καθίσταται υποχρεω¬ 
τική η προσκόμιση στην ιχθυόσκαλα της οικείας Νομαρχια¬ 
κής Αυτοδιοίκησης και η περαιτέρω διακίνηση μέσω αυτής 
των νωπών αλιευμάτων που προέρχονται από υδατοκαλλιέρ¬ 
γειες και προορίζονται για χονδρική πώληση ή εξαγωγή εφό¬ 
σον δεν διακινούνται μέσω των ως άνω εγκεκριμένων εγκα¬ 
ταστάσεων». 

Η ισχύς της παρούσας αρχίζει από τη δημοσίευση της στην 
εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Αθήνα, 18 Απριλίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 275213 (6) 

Εξαίρεση υποχρεωτικής προσκόμισης για χονδρική πώληση 
στις Ιχθυόσκαλες. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

1. Το Ν. 1558/85 (ΦΕΚ 137-Α') «Κυβέρνηση και Κυβερνητι¬ 
κά Όργανα» όπως συμπληρώθηκε με το Ν. 2081/92 (ΦΕΚ 
154-Α), 

2. Το Π.Δ. 402/88 «Οργανισμός Υπουργείου Γεωργίας», 
όπως τροποποιήθηκε και ισχύει, 

3. Το άρθρο 14 του Καν. (ΕΟΚ) 2847/93 του Συμβουλίου για 
τη θέσπιση συστήματος ελέγχου της Κοινής Αλιευτικής Πο¬ 
λιτικής, 

4. Το άρθρο 50, παράγ. 2 του Ν. 2538/97 (ΦΕΚ 242-Α) το 
οποίο αναφέρεται στην υποχρεωτική προσκόμιση αλιευμά¬ 
των στις Ιχθυόσκαλες ή ιχθυαγορές της Χώρας καθώς καιτον 
καθορισμό ειδικού τέλους που καταβάλλεται από τους συ¬ 
ναλλασσόμενους και λοιπούς υπόχρεους καθώς και οι υπο¬ 
χρεώσεις κατηγορίας επιτηδευματιών. 

5. Το Π.Δ. 412/94 «περί υγειονομικών όρων που διέπουντην 
παραγωγή και τη διάθεση στην αγορά αλιευτικών εν γένει 
προϊόντων»(ΦΕΚ 232/Α). 


6. Το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

7. Την αναγκαιότητα ρύθμισηςτης χονδρικής πώλησης αλι¬ 
ευμάτων στα πλαίσια τηςανάπτυξης υγιούς και ορθολογικώς 
λειτουργόντος ιχθυεμπορίου και της διασφάλισης του ελέγ¬ 
χου της υγιεινής κατάστασης αυτών, αποφασίζουμε: 

1. Τα «κατεψυγμένα», «ημικατεργασμένα» ή και «διατηρη¬ 
μένα» σε άλμη αλιεύματα, εξαιρούνται των υποχρεώσεων 
που απορρέουν από το άρθρο 50 παρ. 2 του Ν. 2538/97 και 
συνεπώς δεν είναι υποχρεωτική η διακίνηση τους μέσω των 
ιχθυοσκάλων, ούτε επιβάλλεται η καταβολή των αντιστοίχων 
τελών, αν δεν γίνει χρήση των εγκαταστάσεων των. 

2. Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Αθήνα, 18 Απριλίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 4088 (7) 

Έγκριση Οργανισμού Εσωτερικής Υπηρεσίας του Παιδικού 
Σταθμού Χρυσοχωρίου Δήμου Χρυσούπολης Ν. Καβά¬ 
λας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 2503/97 «Διοίκηση Οργάνωση Στελέχωση Περι¬ 
φέρειας». 

β. Του άρθρου 12του Ν. 1188/81 όπωςαντικαταστάθηκεμε 
το άρθρ. 26 του Ν. 1832/89 και το άρθρο 8 παρ. 5 του Ν. 
2307/95. 

γ. Του άρθρου 34του Ν. 2190/94. 

δ. Των Π .Δ/των 37α/87 και 22/90. 

Δ. Την αριθμ. 6/2000 απόφαση του Δ.Σ. του Παιδικού Σταθ¬ 
μού του Δ.Δ. Χρυσοχωρίου με την οποία ψηφίζει τον Οργανι¬ 
σμό Εσωτερικής Υπηρεσίας. 

2. Την με αριθμ. 109/2000 απόφαση του Δήμου Χρυσούπο¬ 
λης με την οποία εγκρίνεται ο ΟΈΎ. του Παιδικού Σταθμού 
Δ.Δ. Χρυσοχωρίου. 

3. Το με αριθμ. 4/2000 πρακτικό συνεδριάσεωςτου υπηρε¬ 
σιακού συμβουλίου υπαλλήλων ΟΤΑ με το οποίο γνωμοδοτεί 
υπέρ της έγκρισης του Ο.Ε.Υ. του Παιδικού Σταθμού Χρυσο¬ 
χωρίου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Παιδικού Σταθμού Δ.Δ. Χρυσοχωρίου Δήμου Χρυσούπολης 
Ν. Καβάλας, ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΠΑΙΔΙΚΟΥ ΣΤΑΘΜΟΥ Δ.Δ. ΧΡΥΣΟΧΩΡΙΟΥ 
ΔΗΜΟΥ ΧΡΥΣΟΥΠΟΛΗΣ 
Άρθρο 1 

Το Ν.Π.Δ.Δ. του Δήμου Χρυσούπολης οργανώνεται σε 
Δ/νση και αποτελείται από: 

Γ ραφείο Προϊσταμένου 

Γ ραφείο Παιδαγωγών 

Γ ραφείο Διαχείρισης Οικονομικών 

Γ ραφείο Μαγειρείου - Καθαριότητας 

Άρθρο 2 

ΚΑΤΗΓΟΡΙΕΣ - ΚΛΑΔΟΙ ΠΡΟΣΩΠΙΚΟΥ 

Οι θέσεις των υπαλλήλων διακρίνονται ως εξής: 

1.- Κατηγορία ΠΕ με βαθμό Δ - Α. 

Κλάδος ΠΈ. Νηπιαγωγών(Προσωρινός) 

2. - Κλάδος Τ.Ε. με βαθμό Δ-Α 
Κλάδος Τ.Ε. 9 Βρεφονηπιοκομίας 

Κλάδος Τ.Ε. 8 Βοηθών Βρεφονόμων-Παιδοκόμων (3 θέ¬ 
σεις) 

Κλάδος Τ.Ε. 17 Διοικητικού - Λογιστικού 

3. -Κατηγορία Δ. Ε. με βαθμό Δ-Α. 

Κλάδος Δ.Ε. 1 Διοικητικού 
Κλάδος Δ.Ε. 32 Μαγείρων 

4. - Κατηγορία Υ.Ε. με βαθμό Ε - Β. 

Κλάδος Υ.Ε. 14 Βοηθητικό Προσωπικό (βοηθός μαγειρεί¬ 
ου) 

Κλάδος Υ.Ε. 16 Προσωπικό βοηθ. Εργασιών (Καθαριότη¬ 
τας) 

Άρθρο 3 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 
Α. Κλάδος Π.Ε. Νηπιαγωγών (Προσωρινός), μία θέση προ¬ 
σωποπαγής. 

Β. Κλάδος Τ.Ε. 9 Βρεφονηπιοκομίας εννέα (9) θέσεις. 

Ο αριθμός των θέσεων του παραπάνω κλάδου είναι ανάλο¬ 
γος με τον αριθμό παιδιών. 

Ο Προϊστάμενος του Π..Σ. δεν αναλαμβάνει τάξη. 

Η αναλογία βρεφονηπιοκόμων - παιδιών έχει ως εξής: 
α) Τρεις (3) βρεφονηπιοκόμοι για 75 νήπια ηλικίας 2,1/2 
έως την εγγραφή τους στο Δημοτικό Σχολείο. 

Απαραίτητη προϋπόθεση είναι να υπάρχει μία (1) συμπλη¬ 
ρωματική θέση βρεφονηπιοκόμου που θα καλύπτει τα κενά 
σε περίοδο κανονικών αδειών, αναρρωτικών αδειών, και τα 
κενά στο πρωινό και απογευματινό ωράριο αν χρειαστεί 
αφού το ωράριο εργασίας των βρεφονηπιοκόμων είναι 6ωρο 
ενώ του Σταθμού 9ωρο. 

Γ. Κλάδος Τ.Ε 17 Διοικητικού - Λογιστικού. 

Μία (1) θέση μέχρι 5 τμήματα. 

Δ. Κλάδος ΔΕ 1 Διοικητικού 
Ο αριθμός είναι ανάλογος με τα τμήματα 
Μία (1) θέση κάθε 2τμήματα. 

Ε. Κλάδος Δ.Ε. 32 Μαγείρων 
Μία (1) θέση. 

Κλάδος Υ.Ε. 14 Βοηθών Μαγείρων 
Μία (1) θέση 

Ζ. Κλάδος Υ.Ε. 16 Προσωπικού Βοηθ. Εργασιών 
Τρεις (3) θέσεις και 

Οι ήδη υπηρετούντες μόνιμοι υπάλληλοι του Παιδικού 
Σταθμού Δ.Δ. Χρυσοχωρίου Χρυσούπολης οι οποίοι μετα¬ 
τάσσονται αυτοδίκαια σύμφωνα με το άρθρο 9 παρ.7 του Ν. 
2503/97. 

Οι προσωποπαγείς θέσεις καταργούνται με την κατά οποι¬ 
αδήποτε τρόπο αποχώρησης απάτην υπηρεσία των υπαλλή¬ 
λων που τις κατέχουν. 

Οι υπάλληλοι του κλάδου Τ.Ε. Νηπιαγωγών προσ. Και Τ.Ε. 
Βρεφονηπιοκομίας μπορούν να μετατάσσονται με απόφαση 
του Διοικητικού Συμβουλίου στην Π.Ε. κατηγορία εφ' όσον 
υπάρξει σχετική νομοθετική ρύθμιση. 

Άρθρο 4 

ΠΡΟΪΣΤΑΜΕΝΟΣ 

1. - Προϊστάμενος Δ/νσης ορίζεται από τον κλάδο Τ.Ε. 9 
Βρεφονηπιοκομίας με απόφαση του Υπηρεσιακού Συμβουλί¬ 
ου σύμφωνα με το άρθρο 36 του Ν.2190/94. Σε περίπτωση 
που δεν έχει ορισθεί εφαρμόζονται οι διατάξεις του παραπά¬ 
νω Νόμου για αναπλήρωση. 

2. - Για το διάστημα αυτό κατά το οποίο θα υπηρετούν στον 
Σταθμό υπάλληλοι Τ.Ε. Νηπιαγωγών προσ. οι οποίοι κατέ¬ 
χουν προσωρινές προσωποπαγείς θέσεις ο Προϊστάμενος 
θα ορίζεται από τον κλάδο αυτό. 

Άρθρο 5 

Τα τυπικά και ουσιαστικά προσόντα που απαιτούνται κατά 
κατηγορία, κλάδο και ειδικότητα καθορίζονται από τις διατά¬ 


ξεις του Π.Δ.22/90. Επίσης ο διορισμός, τα καθήκοντα, ο 
χρόνος εργασίας, η αστική ευθύνη, τα δικαιώματα, οι μετα¬ 
βολές υπηρεσιακής κατάστασης, η εξέλιξη οι ηθικές αμοι¬ 
βές, τα πειθαρχικά αδικήματα κ.λ.π. ορίζονται από τις εκά- 
στοτε ισχύουσες νομοθετικές διατάξεις 

Άρθρο 6 

Το Ν. Π .Δ.Δ. μπορεί να έχει εξωτερικούς συνεργάτες με σύμ¬ 
βαση μίσθωσης έργου, των οποίων τα καθήκοντα και οι υπο¬ 
χρεώσεις αναφέρονται στον Κανονισμό Λειτουργίας. 

Άρθρο 7 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρεσιών 
και δεν αναφέρονται αναλυτικά στον παρόντα οργανισμό, 
ρυθμίζονται από τον Κανονισμό Λειτουργίας. 

Άρθρο 8 

Ο Οργανισμός αυτός ισχύει από την δημοσίευσή του στην 
Εφημερίδα της Κυβέρνησης. 

Από τις διατάξεις της απόφασης αυτής προκαλείται δαπά¬ 
νη το ύψος της οποίας ανέρχεται στα 32.000.000 δρχ.- 

Η απόφαση αυτή να δημοσιευθεί στην εφημερίδα της Κυ- 
βερνήσεως. 

Καβάλα, 19 Απριλίου 2001 

Ο Γ ενικός Γ ραμματέας Περιφέρειας 

ΑΡΗΣ ΠΑΠΑΔΟΠΟΥΛΟΣ 
-♦- 

Αριθ. οικ. 1162 (8) 

Σύσταση Νομικού Προσώπου με την επωνυμία «ΠΑΙΔΙΚΟΣ 
ΣΤΑΘΜΟΣ ΔΗΜΟΥ ΑΓΙΟΥ ΚΗΡΥΚΟΥ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 42 του Ν. 2218/94 όπως συμ- 
ληρώθηκε με την παρ. 58 του άρθρου 8 του Ν. 2307/97. 

2) Τις διατάξεις του άρθρου 203 του π.Δ. 410/95 Κωδικο¬ 
ποίηση σε ενιαίο κείμενο Νόμου με τίτλο ΔΗΜΟΤΙΚΟΣ & ΚΟΙ¬ 
ΝΟΤΙΚΟΣ ΚΩΔΙΚΑΣ των ισχυουσών διατάξεων του Δ.Κ.κ. 
όπως τροποποιήθηκε καν. συμπληρώθηκε 

3) Τις διατάζεις του άρθρου 12 του Ν. 2880/30-1-2001 με το 
οποίο αντικαθίσταται, το άρθρο 26 του Π.Δ. 410/95 και σύμ¬ 
φωνα με το οποίο από 30/1/2001 υπάγονται, στην εποπτεία 
των Δήμων και των Κοινοτήτων οι Κρατικοί Παιδικοί και Βρε¬ 
φονηπιακοί Σταθμοί που ιδρύθηκαν σύμφωνα με τις διατά¬ 
ζεις του από 2/11/1935 Α.Ν. και λειτουργούν εφεξής ως Δη¬ 
μοτικά και Κοινοτικά Ν.Π. του άρθρου 203 του Π.Δ. 410/95 

4) Το γεγονός ότι με απόφαση των Δημοτικών ή Κοινοτικών 
Συμβουλίων που πρέπει να εκδοθούν μέσα σε 2 μήνες από 
την έναρξη ισχύοςτων διατάξεωντου Ν. 2880/2001 πρέπει να 
προσαρμοστούν Οι συστατικές πράξεις των Ν.Π. στις διατά¬ 
ξεις αυτές 

5) Το γεγονός ότι σύμφωνα με τον ανωτέρω Νόμο προρλέ- 
πετοι ότι μέσα στην παραπάνω δίμηνη προθεσμία εφόσον τα 
Δημοτικά ή Κοινοτικά Συμβούλια προβούν με απόφαση τους 
στην προσαρμογή,η σχετική πράξη εκδίδεται με μόνη από¬ 
φαση οικείου Γενικού Γραμματέα Περιφέρειας που δημοσι¬ 
εύεται στην Εφημερίδα της Κυβέρνησης. 

Επειδή το Δ.Σ. του Δήμου Αγ. Κηρύκου δεν έχει πάρει από¬ 
φαση για την προσαρμογή της Συστατικής πράξης του 
Ν.Π.αποφασίζουμε: 

1) Συνιστάται στο Δήμο Αγίου Κηρύκου του Νομού Σάμου 
Νομικό Πρόσωπο Δημοσίου Δικαίου με την επωνυμία «ΠΑΙΔΙ- 
ΚΟΣ ΣΤΑΘΜΟΣ ΔΗΜΟΥ ΑΓΙΟΥ ΚΗΡΥΚΟΥ».. 

2. Σκοπός του Νομικού Προσώπου είναι: 

Η καθημερινή φύλαξη, φροντίδα , ημερήσια διατροφή, η 
διαπαιδαγώγηση και ψυχαγωγία νηπίων εργαζομένων γονέ¬ 
ων, την πολύπλευρη νοητική, συναισθηματική , κοινωνική, 
ψυχοσωματική ανάπτυξη των παιδιών, την προπαρασκευή 
τους για την φυσική μεταβίβαση τους από την οικογενειακή 
ζωή στο σχολικό περιβάλλον. 

3. Πόροι του Νομικού Προσώπου είναι. 

α) Η ετήσια επιχορήγηση του Δήμου, το ύψος της οποίας 
δεν μπορεί να καθορισθεί. 

β) Η επιχορήγηση εκ μέρους του Δημοσίου. 

γ) Πρόσοδοι απάτην ίδια την περιουσία του. 

4. Περιουσία του Νομικού Προσώπου είναι: 

α) Η κινητή και ακίνητη περιουσία την οποία χρησιμοποιεί ο 
Κρατικός Παιδικός Σταθμός Αγίου Κηρύκου , που μεταβιβά¬ 
ζεται στο νέο Δ.Ν.Π. 

β) Κάθε χώρος και κτίριο που θα παραχωρηθεί σ’ αυτό. 

5. Έδρα του ορίζεται ο Δήμος Αγίου Κηρύκου. 

6. Διοίκηση. Το Ν.Π. θα διοικείται από διοικητικό συμβούλιο 
που μαζί με τους αναπληρωτές που ορίζονται από το Δ.Σ. 
σύμφωνα με τις διατάξεις του άρθρου 203 παρ. 3 του Π.Δ. 
410/95. 

Πρόεδρος του διοικητικού συμβουλίου είναι ο Δήμαρχος ή 
άλλο μέλος αιρετό ή μη, που ορίζεται από αυτόν. 

7. Η θητεία του διοικητικού συμβουλίου θα συμπίπτει με τη 
θητεία του δημοτικού συμβουλίου. 

8. Το Νομικό Πρόσωπο εκπροσωπείται ενώπιον δικαστη¬ 
ρίων και κάθε, αρχής από τον Πρόεδρο του Διοικητικού Συμ¬ 
βουλίου και σε περίπτωση απουσίας ή κωλύματος από τον 
αντιπρόεδρο. 

9. Με την παρούσα απόφαση προκαλείται δαπάνη το ύψος 
της οποίας δεν μπορεί να καθορισθεί, θα καλύπτεται όμως 
από την επιχορήγηση του Δήμου και από τους Κ.Α.Π. με το 
ποσό που ο Δήμος θα ενισχυθεί μέσω του ΥΠ.ΕΣ.Δ.Δ.& Α. Η 
απόφαση αυτή να δημοσιευθεί στην Εφημερίδα της Κυβερ- 
νήσεως. 

Σάμος, 2 Απριλίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 
-♦- 

Αριθ. 164186 (9) 

Προσαρμογή συστατική Πράξης του Κρατικού Παιδικού 
Σταθμού Άγριας Στις διατάξεις του άρθρου 203 του 
Π.Δ/τος 410/1995. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

Ι.Του Ν. 2503/1997 (Φ.Ε.Κ. 107/Α) «Διοίκηση ,Οργάνωση, 
στελέχωση της Περιφέρειας, ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις». 

2. Του άρθρου 12του Ν. 2880/2001 σύμφωνα με τις οποίες 

α) Οι Κρατικοί Παιδικοί και Βρεφονηπιακοί Σταθμοί που 
Ιδρύθηκαν σύμφωνα με τις διατάξεις του από 2-11-1935 Ανα¬ 
γκαστικού Νόμου ( Φ.Ε.Κ. 527 τ.Α') από την έναρξη ισχύος 
των διατάξεων του παρόντος άρθρου υπάγονται στην επο- 
πτεία των Δήμων και των Κοινοτήτων , στην διοικητική περι¬ 
φέρεια των οποίων λειτουργούν, 

β) Με απόφαση του οικείου Δημοτικού ή Κοινοτικού Συμ¬ 
βουλίου , η οποία εκδίδεται με ανάλογη εφαρμογή της παρ. 1 
του άρθρου 203του Π.Δ.τος 410/1995, προσαρμόζονται οι 
συστατικές πράξεις των Νομικών προσώπων στις διατάξεις 
αυτές και 

γ) Εάν τα Δημοτικά ή Κοινοτικά συμβούλια δενπροβούνμε 


απόφαση τους στη προσαρμογή , μέσα σε προθεσμία δύο 
μηνών από την έναρξη ισχύος των διατάξεων του παρόντος 
άρθρου , η σχετική πράξη προσαρμογής των συστατικών 
πράξεων,εκδίδεται με μόνη απόφαση του οικείου Γενικού 
Γραμματέα Περιφέρειας. 

3. Του άρθρου 203 του Π.Δ/τος 410/1995 « Δημοτικός και 
Κοινοτικός Κώδικας «. 

4. Το Π.Δ/μα 160 (Φ.Ε.Κ.61/ 8-5-86) τ.Α' με το οποίο Ιδρύ¬ 
θηκε ο ΚρατικόςΠαιδικός Σταθμός Άγριας Νομού Μαγνη¬ 
σίας 

5. Την αριθμ. 8401/4/8-3-2001 εγκύκλιο του Υπουργείου 
Εσωτερικών Δημόσιας Διοίκησης και Αποκέντρωσης, με την 
οποί δίνονται οδηγίες για τις ρυθμίσεις του Ν. 2880/30-1 - 
2001 για τους Ο.Τ.Α, πρώτου βαθμού. 

6. Το γεγονός ότι μέχρι 31-3-2001 δεν έχει ληφθεί απόφα¬ 
ση του Δημοτικού Συμβουλίου του Δήμου Άγριας σχετικά με 
προσαρμογή της συστατικής Πράξηςτου Κρατικού Παιδικού 
Σταθμού Άγριας στις διατάξεις του άρθρου 203 του Π.Δ/τος 
410/1995. 

7. Τις διατάξεις του άρθρου 29 Α'του Ν. 1558/1985 σχετικά 
με τον έλεγχο δαπανών που προκαλούν οι κανονιστικές διοι¬ 
κητικές πράξεις, αποφασίζουμε: 

Την Προσαρμογή της συστατικής Πράξης του Νομικού 
Προσώπου με την επωνυμία «Κρατικός Παιδικός Σταθμός 
Άγριας στις διατάξεις του άρθρου 203 το Π,Δ/τος 410/1995 
και ορίζουμε ότι εφεξής θα λειτουργεί ως Δημοτικό Νομικό 
Πρόσωπο Δημοσίου Δικαίου του ανωτέρω άρθρου και θα διέ- 
πεται από τις εκάστοτε ισχύουσες διατάξεις για Νομικά Πρό¬ 
σωπα Δημοσίου Δικαίου των Ο.Τ.Α. 

Άρθρο 1 
ΕΠΩΝΥΜΙΑ 

Η Επωνυμία του Νομικού Προσώπου θα είναι ΠΑΙΔΙΚΟΣ 
ΣΤΑΘΜΟΣ ΔΗΜΟΥ ΑΓΡΙΑΣ 

Άρθρο 2 

ΣΚΟΠΟΣ 

Σκοπός του Νομικού Προσώπου είναι η καθημερινή φύλα¬ 
ξη, φροντίδα, ημερήσια διατροφή , διαπαιδαγώγηση και ψυ¬ 
χαγωγία νηπίων ηλικίας δυόμισι (2,5) έως έξη (6) ετών εργα¬ 
ζομένων γονέων, την πολύπλευρη νοητική , συναισθηματική 
.κοινωνική, ψυχοσωματική ανάπτυξη των παιδιών, την προ¬ 
παρασκευή τους, για τη φυσική μετάβαση τους από την οι¬ 
κογενειακή ζωή στο σχολικό περιβάλλον. 

Άρθρο 3 
ΠΕΡΙΟΥΣΙΑ 

Στην κυριότητα του νομικού προσώπου έχουν περιέλθει 
από την δημοσίευση του Ν. 2880/2001 κάθε εμπράγματο ή 
άλλο δικαίωμα, κυριότητα επί κινητών και ακινήτων του Δη¬ 
μοσίου που χρησιμοποιούνταν από το υφιστάμενο νομικό 
πρόσωπο για την εκπλήρωση του σκοπού του. 

Άρθρο 4 
ΠΟΡΟΙ 

Οι πόροι του Νομικού Προσώπου είναι: 

Α) Ετήσια Επιχορήγηση του Δήμου (ή άλλου φυσικού ή νο¬ 
μικού προσώπου). 

Β) Μισθώματα από ακίνητα (που’έχουν μεταβιβασθεί στο 
Ν.Π.). 

Γ) Εισφορές, δωρεές, κληρονομιές, κληροδοσίες καθώς 
επίσης και κάθε άλλη νόμιμη πρόσοδος. 

Δ) Εισπράξεις από αντίτιμο υπηρεσίας. 

Ε) Οι εκάστοτε επιχορηγήσεις από τους Κ.Α.Π. 

Ζ) Τροφεία των οποίων το ύψος θα καθορίζεται απότο Διοι¬ 
κητικό Συμβούλιο του Νομικού Προσώπου. 

Άρθρο 5 
ΔΙΟΙΚΗΣΗ 

Το Νομικό Πρόσωπο θα διοικείται από Διοικητικό Συμβού¬ 
λιο , που αποτελείται από πέντε (5) μέλη τα οποία με τους 
αναπληρωτές τους ορίζονται από το Δημοτικό Συμβούλιο. 

Η θητεία των μελών του Διοικητικού Συμβουλίου του νομι¬ 
κού προσώπου ορίζεται με την απόφαση του Δημοτικού Συμ¬ 
βουλίου και λήγει με την εγκατάσταση του νέου Διοικητικού 
Συμβουλίου. 

Άρθρο 6 
ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των πόσης 
φύσεως και δικαιδοσίας Δικαστηρίων και Δημοσίων και Διοι¬ 
κητικών εν γένει αρχών, καθώς και στις συναλλαγές του με 
φυσικά και νομικά πρόσωπα από τον Πρόεδρο του Δ.Σ. τον 
οποίο όταν απουσιάζει ή κωλύεται τον αντικαθιστά ο Αντι¬ 
πρόεδρος. 

Το Διοικητικό Συμβούλιο του Νομικού Προσώπου στην 
πρώτη του συνεδρίαση εκλέγει από τα μέλη του τον Αντιπρό¬ 
εδρο και τον Γραμματέα. 

Από τις διατάξεις της απόφασης αυτής προκαλείται δαπά¬ 
νη σε βάρος του προϋπολογισμού του Δήμου η οποία δεν εί¬ 
ναι δυνατό να προσδιορισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Βόλος, 4 Απριλίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 
-♦- 

Αριθ. 1719 (10) 

Ρύθμιση κυνηγίου στην περιοχή Πεσσάδας - Καραβάδου, 
Περιφέρειας Δήμου Λειβαθούς. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΩΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 258 παρ. 5 του Ν. Δ 86/69, που 
προστέθηκε με το άρθρο 7 παρ. 3 του Ν. 177/75 « περί αντι- 
καταστάσεως και συμπληρώσεως διατάξεων τίνων του Νο¬ 
μοθετικού Διατάγματος 86/1969 περί Δασικού κώδικος». 

2. Τις διατάξεις της αριθμ. 414985/29-11-85 ( ΦΕΚ 
757/Β/18-12-1985) κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας «Μέ¬ 
τρα διαχείρισης της άγριας πτηνοπανίδας «, όπως αυτή τρο¬ 
ποποιήθηκε με τις αριθμ.366599/16-12-1996 (ΦΕΚ 1188/Β/96 
) και331794/99 (ΦΕΚ281/Β/31-3-99) Κ.Υ.Α. 

3. Τις διατάξεις του Π.Δ 94/1993 ( ΦΕΚ 40/Α/22-3-1993 ) « 
περί καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανομαρ- 
χιακού επιπέδου του Υπουργείου Γεωργίας. 

4. Τον Ν. 2503/30-5-97 « Διοίκηση, οργάνωση, στελέχωση, 
ρύθμιση θεμάτων για την τοπική αυτοδιοίκηση και άλλες δια¬ 
τάξεις». 

5. Το άρθρο 29 Ατού Ν. 1558/85 «Κυβέρνηση και Κυβερνη¬ 
τικά όργανα», που προστέθηκε με το άρθρο 27 του Ν. 
2081/92 (Ε.τ.Κ,Α 154/10-9-1992). 


6. Την αριθ. 12320/13-7-2000 Απόφαση της Γ.Γ.Π.Ι.Ν «περί 
μεταβίβασης του δικαιώματος υπογραφής σε Προϊσταμέ¬ 
νους Υπηρεσιακών Μονάδων της Περιφέρειας». 

7. Το αριθ. 78006/2538/1-7-1994 έγγραφο του Υπουργείου 
Γ εωργίας και συγκεκριμένα την παρ. 3\3.5. 

8. Τα αριθ. 86302/159/5-2-2001 και 91059/1506/30-3-2001 
έγγραφα του Υπουργείου Γεωργίας. 

9. Το αριθ. Δ.Δ/3329/29-3-2001 έγγραφο της Περιφέρειας 
Ιόνιων Νησιών. 

10. Τα αριθ. 4.990/8-11-2000,35/3-1-2001 , 1077/6-3-2001 
έγγραφα της Δ/νσης Δασών Κεφ/νίας. 

11. Την αριθ. 22/2001 απόφαση του Δημοτικού Συμβουλίου 
Δήμου Λειβαθούς. 

12. Το αριθ. 1/21-2-2001 έγγραφο του Κυνηγετικού Συλλό¬ 
γου Αργ/λίου. 

13. Το από 2-1-2001 έγγραφο της Νικ. Αρχ. Σκλαβούνος 
Ε.Π.Ε ΚθίαΙοηία Θαηηθ ΡαΓπι. 

14. Την σκοπιμότητα απαγόρευσης του κυνηγίου για την 
προστασία, ανάπτυξη, αναπα ραγωγή και εκμετάλλευση του 
θηραματικού πλούτου και της άγριας πανίδας της χώρα μας, 
αποφασίζουμε: 

Απαγορεύουμε το κυνήγι όλων των θηραμάτων για τρία (3) 
χρόνια από 11-4-2001 μέχρι 11-4-2004 σε έκταση 1.555 
στρεμμάτων στην περιοχή Καραβάδου - Πεσάδας, Περιφέ¬ 
ρειας Δήμου : Λειβαθούς του Νομού Κεφ/νίας που ορίζεται 
ως εξής: 

Ανατολικά: Αρχίζουν από την διασταύρωση του κοινοτικού 
δρόμου Δοριζάτων με το\ κοινοτικό δρόμο Καραβάδου - Αγί¬ 
ου Θωμά ακολουθούν τον κοινοτικό δρόμο προς Άγιο Θωμά 
μέχρι την θάλασσα. 

Δυτικά: Αρχίζουν από την διασταύρωση στο χωριό Δοριζά- 
τα των κοινοτικών δρόμων προς Πεσάδα και Καραβάδο ακο¬ 
λουθούν τον κοινοτικό δρόμο προς Πεσάδα και στρίβουν αρι¬ 
στερά στον δρόμο προς την Ι.Ε.Κ.Π ΚοίεΙοηιεΘαπίθ Ράπτη και 
Μονή Εσταυρωμένου μέχρι να συναντήσουν τα όρια της 
Ι.Ε.Κ.Π ΚθίαΙοπία Θαπίθ Ρηιγπ. Βόρεια: Αρχίζουν από την δια¬ 
σταύρωση στο χωριό Δοριζάτατων κοινοτικών δρόμων προς 
Πεσάδα και Καραβάδο ακολουθούν τον κοινοτικό δρόμο 
προς Καραβάδο μέχρι να συναντήσουν τον κοινοτικό δρόμο 
Καραβάδου - Αγίου Θωμά. Νότια: Αρχίζουν από τα όρια της 
Ι.Ε.Κ.Π ΚθίαΙοηία Θαπίθ Ρηγπί που βρίσκονται στον δρόμο 
προς Μονή Εσταυρωμένου ακολουθούντο βόρεια όρια της 
Ι.Ε.Π.Π μέχρι την θάλασσα και κατά μήκος των ορίων της πα¬ 
ραλίας μέχρι την περιοχή Άγιος Θωμάς. Οι παραβάτες της 
παρούσας τιμωρούνται με τις ποινές που προβέπονται από 
το άρθρο 287 παρ. 7 του Ν.Δ 86/69 περί δασικού κώδικα και 
αρθ. 9παρ. 3της Κ.Υ.Α414985/85 «περί μέτρων διαχείρισης 
της άγριας πτηνοπανίδας» όπως αυτή τροποποιήθηκε με τν 
Κ.Υ.Α αριθ. 366599/96 και 331794/99. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικό προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως (άρθρο 3 Ν. 177/75 ΦΕΚ 205/Α/1975) και θα ισχύ¬ 
ει από το κυνηγετικό έτος 2001 -2002. 

Αργοστόλι, 11 Απριλίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΑΝΔΡΕΑΣ Γ.ΠΑΠΑΣΑΛΟΥΡΟΣ 

